Document ID: /roh_data/filtered/fineweb-2-filterrobots_roh.jsonl.gz/43395

Tut ils trens che vegnivan enfin ussa accumpagnads da conducturas e conducturs, vegnan vinavant accumpagnads sco enfin qua. Ils trens vegnan dentant mo pli accumpagnads ord raschuns da segirtad. Quai cumpiglia tranter auter il dar il signal da partenza d’in tren, far las emprovas dals frains sin las staziuns, u infurmar la glieud sur l’autpledader cura ch’i dat disturbis sin la rait da viafier.
Durant il viadi sa tegnan ils accumpagnaders dal tren dentant vi da la regla da la distanza sociala. Uschia èn las conducturas ed ils conducturs durant il viadi en in lieu nua ch’igl ha pauca glieud. Cumprar bigliets resta dentant vinavant pussaivel als automats e tar ils spurtegls da bigliets, u cun il telefonin u il computer.